gentaiscool/nusaparagraph_topic huggingface dataset:
Kanre kantang sanggarak punna jai dudu kulle na parek golla ceratta naik mae. Antu kandungan na kantang nikana karbohidrap pati. Janisik karbohidrat anne sinampe na kanrei kaleng = nga nampa ni ubah anjari golla lalang kaleng ta. Dasarak na, anne mi golla yya anjari battuna pakrasangan na kulle ni karesoi ri kalenga. Mingka, jai na pati ri lalang na kulle tong poeng na parek golla ceratta naik mae. Golla na kulle ni bolik lalang cerak nampa na parek mi golla ceraka naik. Tantu, anne kulle anjari bala ri tau niaka diabetes tipe 2 na. Tekamma caranna ni pallu sanggarak sanggeng na kantang anjari coklat na rannyah. Konsep anne ni kana reaksi Maillard.

Topic: food & beverages
Kanre krawuka anne kanreang assala' gresik jawa timoro'. Kanre krawu anne jai tau anggaiki nasaba' nyamangi siagangan karringki rasana. Kanre krawu anne kanre kebo siagang kaddokangna polongang assi sapi siagang sarundeng kaluku ri pallui siagang jai rampa-rampayya. Jaimi tau angai anne kanreanga mingka tenapa jai tau ngissengi nasaba' tau gresikka siagang madurayya jarre'ki siagang anne kanre krawua. Caritanna anne makase'rena tau madurayya nasungke ga'de ammalu kanre siagang ka'ddokang riallei ri karemmeng limayya rilapisiki leko' untia. Kanre krawu riallei ri bahasa jawayya "krawuk" artina riallei ri karemmeng limayya. Kanre krawu anne biasana ripatalaki siagang sambalak, kaldu semur te'neka, toge nampa jai kaddokang passiagangna.

Topic: food & beverages
Ngapai anjo tau Indonesia tena na erok na pake transportasi umum ka punna ni bandingkan siagang Malaysia siagang Singapura? Padahal punna kamma kamma anne transportasi umum na Indonesia lekba mo memadai singkamma mi negara tetangga ta. Memadai? Memadai battu kamae? Indonesia antu sannak luarak na, Jakarta antu sannak luarak na. Anjari contoh nakke ku sare ki ilustrasi punna nakke anjama ri Jakarta riolo. Catatan anjo wattua nakke kebetulan kos kos ka, bayangkan mi punna ballak ku niak ri komplek perumahan anjo battu na ri boko mae ri lalang kulle 3 kilo meterek atau labbi jarak tempuh ta mae ri lalang anjo komplek ka. 

Topic: slice of life
Mantung payung ri pare' ri rateanna kapala' ri'ba ca'dia, punna le'ba mi ri tantukan tinggi na anjo pakarena na lompa' mi battu ri tinggi na anjo kapala' ri'ba ka. Parasut na ri boli ki ri bokoang na ngaseng pakarena na, na kulle angngambang punna mantungmi cara naantu ri beso' ki tuas na battu ri parasut na. Jai tau karenai anne mantung payung baji' baine na bura'ne. Tapi na anggapai riolo pelatihang nampa kullei na gaukang anne Mantung payunga. Desain na anjo ri bentu' parasut segitallui. Jappa na wattua anjo desain na ri palompoi ri Uskup Kroasia. Faust Veranzio Homo Volan.

Topic: sports
Tips a'balu produk ato jasa ri online anjo kulle apparek areng Produk ato Toko menarik ka. Cara jualan online gampangi ri gaukang punna barang na battu ri merek lainga. Tapu na punna erok a'balu merek ta kale-kale, boyai mentongmi identitas baji' na produk ka sanggeng na ri isseng tau a. Punna le'ba mi ri tantukang areng produk ta ato areng toko na gampangmi paballi a na isseng anjo produk ta. Kulle tongi ri pilih tampa' jualan ta ri online ka yang cocok ka ri pasarkan anjo produk ka. Mulai mentongmi pilajari kabijakan na na sistem marketplace na tampa' jualan online ta.

Topic: business
Ri mulangku anyyungke usaha anjo ri wattua nakke umuruk 19 th, ri taung 2010 pas masih beru kuliah. Ri jaman anjo sementara hits naik daun kpop ri Indonesia. Nakke cuman anak kuliahan doe balanjaku pas pasang, sannak erokki ammalli merchandise korea2 kamma anjo. Nah kebetulan sikali, nakke sannak fanatim mae ri Kpop anne riolo apparek fanbase ri twitter, bonena tentang berita2 beru korea siagang lumayan lompo riolo loe dudu folowersna. Niak fanpagena ri Fb poeng. Nakke kumanfaatkanmi dengan appakaramula akbalj kaos-kaos imitate na pakea artis-artis korea. 
Mulanna cuman anjari reseller, tapi semakin sallo semakin tongpa loe tau order jari nakke apparek sendiri. Produksina ku serahkan mae ri tau pasablonga ka ia lebih jago. Ri wattua nakke ngalle untung sekitarak 40rb lalangna sekre baju. Tenapa poeng jaket/hoodie kulle ngalle keuntungan 70rb. Jama riolo tenapa na loe online shop jari tena na loe saingan. 

Topic: business
Cara ka tallu na kulle ni pabajik siagang kassak iman ta na kulle ki samangak sambayang antumi ki pajai pallak doang. Jai jai palak doang ammake doang doang ma’tsur anji ni pilajari battu ri Baginda Nabi Muhammad Shallallahu Alayhi Was sallam. Ki pakei ammaca anjo doa yaa panno battu ri lalang ating ta ni palak kasih sayang na Allah na kulle ki na sare anugerah hidayah mae ri kaleng ta. Kah tau antu tena na parek amal shalih hakikat na anjo sementara ni murkai ri Allah Ta’aala. Na palak belas kasihan na Karaeng Puang Allah Taa’la, siagang ki parek parek mi antu beramal shalih.

Topic: religion
Kopi Dalgona battu ri kopi yang lu’mu teksturna sikamma toffee ka punna ri goccangi anjari busa i. Anjo kopi krim Dalgona anjari terkenal ki ri linoa’ ka wattu na jaman pandemi corona virus 2019-2020 . Anjo pemerintah ngaseng tena na kullei masyarakatna assulu battu ri balla na ngaseng. Anjo mi jai tau ri balla na ji nonton tv na accini ri sosial media niak jai tau a’pare Kopi Dalgona nampa na sareangki cara a’pare na ka gampang duduji. Anne Kopi Dalgona terkenalki battu ri Rajasthan, India. Ri india poe anne Kopi Dalgona ri issengi sikamma “Kopi Phenti Hui” na “Beaten Coffee”. Anjo beda na punna a’pareki Phenti Hui, susu na ri tumpai ri rate na campuran krimna teai ri sareang ri rate na susu a.

Topic: food & beverages
Boss terakhere na Necron antu mi simbol kamateang na siagang nihilisme ni kalahkan mae ri para protagonis antu mi simbolisme na kassa punna iya berhaselek ki na kalah kan kamateang. Siagang ri awalak na anjo beng na kana boss terakhere na erok kulle ni parek Hades, dewa kamatean na. Jari anne mi sannak jelas na simbolisme na. Nampa akhere na battu ri RPG anne mi todong sannak bajik na siagang ending anntu bitter sweet. Vivi, salah sekre na karakter ri game anne (antu sebenar na labbi mae ri hidden protagonist) lekba mo mate. Yaa, jari realistis ji biasa memang tena na singkamma iyaa na kerokki, mingka implikasi na pesan anne game ka antu mi Vivi tuo mi malo na tantukan nasib na iyaa kaleng kaleng na. 

Topic: technology
Ri balla kanreang tamparanga sanggara kanreang tamparang anjo nia' saos tartarna. Saos tartar anjo nia' te'na, gurih, siagang campa'na. Saos tartar anne cocoki ri seafodka nasaba' punna ricamporo'ki anne rasana coco'ki. Saus tartarka anne kulle ripare' kale-kale ri ballaka. Bahanna anne saos tartarka nia' mayones, sour cream, lasuna bombay, lasuna kebo, seledri, je'ne lemo, alling berasa', golla, ce'la, siagang lada. Makase're ricamoro ngasengi bahanna, nampa ripantami ki ri blenderika sanggena nia' busana siagang kentala'ki. Makatallu, ripolongi acara'ka nampa ripantamaki ri saus tartarka camporo'ki sanggenna rara. Maka appa, ripatalaki siagang sambala' lombok, sambala' tomat siagang sanggara kanreang timboanga macam doang, cumi, kapiting, siagang juku'.

Topic: food & beverages
Akkarena polli injo tena nangai Anti, ka battalak dudu bedek bolana ni palimbang. Mingka anne pollia sanging antamaki njari ekskul ri sikolayya, biasa todo’ ni alle nilaiya akkarena polii. Sebenarna anu gampangji punna ni issengi antekamma aturanna. Mingka anjo mentodo’ bolana battalak dudu nampa musti ni palimbang ri net bellayya kamma apa. Tenaja anjo pole. Punna akkarena pilli taua, bajiki punna tinggi kalea ka net na anu tinggi dudu dende, nampa anne Anti tau bodo-bodo, injomi biasa tena na almklimbang bolayya ka tena narapiki. Daripada ni makkalliji, bajikangngang nakuai ri gurunna pakrisiki battangna njari parallui mange apparissa ri UKS ka, sollanna tena na pingsan ri lapangang pollia. Seandaina carakdekji akkarena surang tinggiji, pasti nangaiji akkarena pollia. Sallangpi appilajaraki punna niak tau kulle nakiok appilajarak polli.

Topic: sports
Nakke tena ja ku niat terjemahkangi keseluruhan na lalang na anjo artikel ka. Inti na antu na barassiangi antu mi jeknek sabun na (surfaktan). Anjo rantasak atokah kotoranga anjo tasselip ka ri antara na sela sela na bannanga. Kendala na antu mi kana surfaktan tena na efektif na tembusuk sela sela na bannang nga. Hasselek penelitian na iyaa na pacinikkangi kana sebenar na surfaktan antu kulle na gappa partikel kotoranga mingka tena na kulle na pasuluk anjo kotoranga batu ri sela sela na serat na kain na. Ni isseng kana partikel kulle ak giok battu ri konsentrasi tinggi mae ri konsentrasi tendah. Anjo mi punna ni bilas ki kulle terjadi perbedaan konsentrasi partikel antu giok ka muatan na sinampe hasselek akhere na na gattangi partikel na anjo kotoranga. 

Topic: technology
Ri sabagian taua, punna kulle ni saluruk hobi ni punnai aa, abboyai kalompok / komunitas kullea na gappa tau sekre pamikiranga siagang kalenna. Na parek internet ka, kamma kamma anne katte kulle tong antama komunitas virtual ammalo jaringan sosial online. Kalompok / Komunitas anne anjari tampak ni pake akbage informasi antu umum ka tau niaka ri lalang anne kalompoka punnai kagaukan singkamma nagseng na kulle niak hubungan nikana agang lalang na anne kalompok online. Sala sekre jaringan sosial utama antumi www.facebook.com . Ri lalang kalompok balu siagang malli tena na lappasang battu ri gauk gauk na anne ngaseng niaka ri lalang kalompok hobi.

Topic: leisures
Nasib seri N-Gage tena na cemerlang. Singkamma na tulisika NYTimes.com, total nokia N-Gage siagang N-Gage QD hanya laku sekitarak rua juta unit. Angka anjo sanna cakdi, nibandingkan siaganv Nokia 6600, singkammana ponsel carakdek Symbian niaka rilis ri taung 2003. Ponsel anjo laku singloe 150 juta unit, menurut data TechAdvisor.co.uk. 
Akhirna November 2005 ri laloa, Nokia ampamanta  produksi hape  gaming anne. Anjomi passabakkeng harga bekasna naik tajam ri Indonesia. Lalang sekre wattu, pengguna N-gage kulle akbalu hapena siagang harga lakbi tinggi nibandingkan riwattunna paraia ammalli beru. Rupanna tau Indonesia loe akboya anne hape, manna mamo ammiliki sikuntung keanehan siagang tena na ammake kamera. Anne hape sempat angurang ri allo-allofa akkarena game. 


Topic: technology
Mingka anjari persoalang inji, niak na Presiden Jokowi lampa mae Labuan Bajo ri tanggalak 10-11 Juli 2019 antumi babak beru battu anne persoalanga. Nikana kamma anjo sabak nakana Presiden Jokowi na dukungi rencana na anne Gubernur Laiskodar na ki tongko Pulau Komodo lalang rangka na konservasi. Pas na poeng, kah anjo rencana na Gubernur ka singkamma tong rencanana anne Presiden erok na panjari destinasi super prioritas lalang nasional anne Labuan Bajo. Ni langngerek na anne kabaraka, tau mantang ri Pulau Komodo lintak sare reaksi. Rapa rapat ri kantorok kampong bangngi bangngi ni adakan nakulle ni parek rumusan alasan ngapa na ki tena erok siagang apa apa poeng ni tuntuk.

Topic: leisures
Ki nyamang nyamangi mi. Tantu anjo ni kana perencanaan, antu nikana planning, kulle niak apa apa tena ni sangka sangka ii. Contona kappalak rikbak ka sallo jappa, kulle niak jai apa apa ni luarak pikiran ta. Katte todong tena ni kulle atoroki apa apa niak ri rampik na, kah erok na mi puang nga. Mingka katte kulle ni atorok mood ta barak tena na jari ballisikki. Tekamma ki hadapi hal hal kammaya anjo, jari prinsip na intina ki nyamang nyamangi mi ngaseng apa maloa ri allo allo ta. Santai maki, teak maki ballisik ato pusingi punna kappalak rikbak tatundai jappa na, anjo kulle ji na panraki nyamang ta siagang keluarga ta.

Topic: leisures
Salah sekre resiko paling lompo punna pakaramulaki bisnis atau sungkeki balu’-balukang, iareka merugi. Tania bisnis lompoaji kulle rugi, manna bisnis cakdia punna tena nikelola bajiki kulle tonji rugi. Jai passabakkangna, mingka salah sekre paling kulle nicinik nasabak Covid-19 anjo kajarianga anne ruang taung ri Indonesia. Jai ga’de-ga’de tattongko nasabak kurangi paballina kamase. Tania anu gampang memang punan rugi taua, paralluki alle pappilajarrang battu konjo. Teaki langsung pammari anjo bisnista, kulleki appilajarak nampa kipabajiki. Ka anjo rugia memang lekbak ngasengi nakasiak pabisniska siagang pabalu’-baluka, maraengna ji ngaseng batena napabajiki, niak tau langsung na pammari. Mingka punna tahangki, biasa lekbakna rugi, pila’ bajiki nikasiak bisnista.

Topic: business
Ri dasarak na anjo ngaseng memang harusuki seimbang, kanre ni kontrol ki, olahraga rutin, tergantung tekamma goal ta katte. Anjo wattu a nakke erokka punnai kaleng labbi kurusuk, sebenar na kurus antu bonus ji, punna olahraga ki kaleng ta kulle labbi kencang siagang otomatis badan ta kulle labbi bugar siagang niak bantuk na. Nakke lekba ka stuvk kulle allo allo ka mingka battalak na kaleng ku tena na jai berubah, anjo ji bawang nakke ku sakring labbi fit ka siagang kencang, mingka tena ku puas jari ku mulai mi diet. Nakke sempat ka diet antu assalak assalak ji , tena ku nganre kanre mingka kurangji memang timbangan mingka sikilo rua kilo ji. 

Topic: sports
Bulaeng takcokko maraenga, iami injo Pajjenek jeknekang jekne soda ri Tarutung, Sumatera Utara. Inne sekre sekrena ri Indonesia. Rua ji ri tompokna inne linoa, iami pole ri Venezuela. Nisakbuki jekne soda ka loe bui assulu ri injo ri kollanga na kammai soda injo. Kamma kamma iyya inne, loe mi tau angissengi na mangei inne tampa wisata sekre sekrea ri Indonesia. Maraeng na injo, nia todo pole nisakbu Kete Kesu injo niaka ri Tanah Toraja Sulawesi Selatang. Ri kete kesu loe balla tongkonan na kuburan ri batu mentenga. Injo kuburanga kinne ni kungi nia mo umurakna lakbi lima bilangang taun. Inne desayya tamaki daerah cagar budaya injo sannaka nikatutui. 

Topic: leisures
Kammami pole ri kanre pappisoloraka atau nisakbu tongi kanrejawa, punna salloi nirarangi pepe sallo tongi tahanna. Kasiakna pole sanna porena. Nia pappisoloro tenapa kusakbu, iami injo dodorok na bajek. Punna ri Mangkasarak masagala inji lanibuntulu ri took-toko ole-oleyya. Ingka inne kanrejawayya tulina na wajibki nia ri se’re pakgaungan Mangkasarak, apapi pole ri Gowa, inne dodoroka nisarei belo belo kana nikungngi “berlian hitam” battu ri Gowa. Parek parekna inne dodoroka sanna okalana ka di garu salloi nai ri pammaja lompoa. Punna tena na bajik garuna tena na assimbuntulu kasiak bajika. Nia kira-kira ampa ieraka lima jang nigaru, nampa dipanaung ni boli ri talang ni dinging, nampapi ni rokok. 

Topic: food & beverages
West Java Competition niak hadiah na sanggeng na 50 juta rupiah. Ri poster na ri sebar luasa siagang pa'pare attanding Piala Gubernur 2023 ya ri pare' ri warna kebo na eja. Lalang na anjo poster ka niak tommi anjo informasi na kulle ri gappa hadiah na sanggeng na ri angka 50 juta rupiah. Niak tommi keterangan na pemenang na ri tentukangi battu ri kategori kelompok tallu macam, pemenang se're, pemenang rua na posisi tallu. Pemenang se're na anjo anggappai hadiah sikamma piala, mendali bulaeng, piagam na doek binaan. Sedang anjo pemenang rua na tallu anggappai sikamma pemenang se'rea bedana ri jumlah doek na ji. Ri bokoanna poe ri isseng tema kegiatan na anjo Jabar Makkala, na Jabar Juara.

Topic: sports
Ka tallu, trading ri dunia binary option, anne mi JUDI tema na investasi, trading / perdagangan. Hakekat na antu mi judi teai perdagangan investasi. Ki coba mi karenai sinampere, harusuk ni tanggung rogia antu kulle ni parek. Manna mamo ahli analisa kulle tongji kalah battu ri pengelola aplikasi na. Kahh anjo pengelola aplikasi na manfaatkangi aplikasi barak kulle na alle doek na anggota antu na isi ya modalak na. Anne kulle ni buntuluk ri binomo , olymp trade, iq option, quotez. Singkamma antu karena karena doek ja. Siap siap maki iya kalah nampa ni tarima konsekuensi na harusuk ka ni tanggung.

Topic: business
Sannak penting na menurut ku nakke. Battu ri pengalaman pribadi ku. Nakke lekba ka anjama siagang mikkirik na jamang jamang ku antu kulle bajik bajik ji mae ri seterus na. Mingka, kah niak sekre siagang lain hal ka anjo wattua nakke harusuk ka ammari ri anjo tampak anjama ku otomatis nakke anjari pengangguran nga. Lekba na ak taung taung anjamaka anjo wattua nakke tena ku punnai tabungan mae ri dana darurat manna sikedde. Nakke penganguran anjo wattua kurang labbi sekitaran 3 ulang. Anjo tojeng tojeng na parek ka sress. Kah erok ki palak mae ri tau toang nga anjo wattua sannak sirik sirik ta ni sakring. Nampa akhere na nakke ku gappa mi moterek jamang jamang. 

Topic: slice of life
Para ulama saling assepakat kana allang-ngerek kuthbah jumat parallu nilang-ngerek  sanggengna lakbusuk siagang ni paratikang bajik-bajik battuanna. Kamma anne antekamma niaka tattulisik dengan tegasa lalang ri sikuntung hakdese, kamma mi anjo antekamma hukumna mae ri tau niaka tena na sempat ang-langngerek kuthbah? Imam Syafii lalang kitab Al-Umm anterangkan, barang naina tena na akulle ang-langngerek kuthbah mangka musthab mae ri ia untuk sanna. Beliau akkana, mae ri tau tenayya na appilang-ngeri kuthbah sama sikali maka tena ni makruhkan ngi mae ri ia ammaca Al-Qur’an lalang ating na, assikkiring ang-ngukrangi Karaeng Allah SWT, siagang tena na accarita siagang tau maraeng.” Imam syafii akkana tenana angngapa apabila seseorang assikkirik angsakbu arengna Allah lalang ating na, iareka takbir, ang-ngucap tahlil, bertasbih selagi ia tena na appilangngeri khutbah sama sikali. Mingka punna tena ni gaukang rate sibajikna sannangki appilang-ngeri supaya tena ni ulangi sambayang ta.

Topic: religion
Evaluasi sistem bisnis ka na evaluasi produk ato jasa na balukang perusahaan ta. Anjomi tujuan na kulle ri isseng saba' na rugi ta anjari gampangmi ri baji'ki. Tips anjo baji'ki sistem bisnis ka. Anjo kaitanna siagang sumber daya tau na atau pajama na ri perusahaan ta. Optimalkan mentongmi anjo pajama na ri perusahaan ta. Na baji' jappa na perusahaan ka na tena na anggappa rugi. A'gaukang Evaluasi kulle tongi ri gaukang punna ri gappai rugia. Lalang Pajappa bisnis pasti niak ri kana rugi. Niak tong faktor-faktor a'gauk na anjo rugia ri bisnis ka. Lalang Pajappa bisnis pasti niak ri kana rugi.

Topic: business
Olahraga antu merupakan salah sekre na aktivitas antu katte kulle ni jagai imunitas ta bahkan ni tingkatkangi mae ri kesehatan na kaleng ta. Olahraga antu bajik ka ni parek turin allo allo. Jai manfaat na ni parek olahraga. Salah sekre na tak jagai berat badan ta, manfaat olahraga antu pertama antu mi ni jagai berat badan ideal ka. Ki isseng mi kana berat badan antu labbi labbia atokah obesitas tena na bajik kulle na undang berbagai macam penyakit ka battu mae. Antu ni parek ki olahraga ya teratorok, katte kulle ni jagai berat badan ta jari anjo penyakit ka mallak ki battu. 

Topic: sports
Salah sekre na battu ri jai selfie curiosity. Ki perhatikan mi anjo lengan na robotik na , antu niaka kamera na, tappolongi. Curiosity Rover ni luncurukangi ri 26 November 2011 siagang berhaselek ki mendarat sukse ri Aeolis Palus, salah sekre na daerah ri Kawah Glae, Mars ri 6 Agustus 2012. Robot ka anne ukuran na si lompoi oto siagang ni rancangi barak kulle bertahan setidak na lalang wattu lima taung sanggeng taung 2017. Mingka, singkamma ji anjo lekba ka kejadian sebelum sebelum na, anne robot ka cocok ji sukses sanggeng na anne taung nga. Wattu na anne jawaban nga ku tulisik, Curiosity niak inji lalang na permukaan na Mars siagang fungsional inji.

Topic: technology
Karenang zaman riolo tena beta suaraki siagang karenang rikammayya anne, singkamma akkarena cokko-cokko. Anne karenanv riolo sanna na ngai anak-anak sabak kulle ni karenai lakbi ri ruayya tau. Cara karenangna poeng gampang siagang tenaja na ammake alat kusus. Anak-anak cukup kassa ki lari buccu siagang carakdek lalang accokko. 
Cara karenangna iamiantu cukup ni jojjok sekre anak sebagai penjaga, siagang pemain maraenganna haruski accokko. Supaya adele untuk ni pilei nai nai bertugas sebagai penjaga, biasana anak-anak ammilei secara hompimpala, lekbaki anjo nampapi anne penjagana ni tongko matangna siagang akrekeng mulai sekre sanggengna sampuloh, punna lakbusukmi rekenganna mangka anne tau akjagayya mulaimi akboya taksekre-sekre pakarenayya niakka accokko.


Topic: sports
Nia sekre jamang beru mae ri gitte tau mangngaia kanre-kanreang siagang nangai annulisi, arengna iami antu food blogger, tena na annulisik simata anne jamang anggappai bayarang battu ri asselek pannulisanna. 
Tahu food blogger parallu ammake kamampuang annulisik siagang accarita appau anjo bajik-bajika ri lalang postinganna.  
Sebumna  anjo anne jamang food blogger,  parallu na isseng riolo menu kanre kanreang eroka na carita siagang na tulisik singkamma apa arengna, tanjak, apa parekanna siagang marenganna na parallukanga.
Makarua, na pilei mi sosial mediana temae eroka na pannulisi carita, akulle ri blog iareka instragram siagang facebook. 
Makatalluna, appareki konten porea temana, akullea na panarik pengunjung untuk mae ammalli ri anjo cafe lekba na carita food blogger. 


Topic: food & beverages
Pantai Takalar Waterboom anjo tampa’ wisata beru ri Kabupaten Takalar, ri Desa Tope Jawa, Kecamatan Mangngarombang. Lokasi na 45 kilometere battu ri Kota Mangkasara. Punna mange ka ri rinne kulle ki naik oto na naik motoro’. Mange ri lokasi na kullei battu 1 jam satangnga. Battu ri jappa na AP Pettarani Mangkasara kullei langsung mange ri jappa Sultan Alauddin. Sanggeng na ri perbatasanna Gowa-Mangkasara lurus maki terus. Punna ri gappa mi jappa poros Andi Mallombasang lurusu’ maki poe. Sanggeng na anjo si la’bu na jappayya jai mi ri cini laut luasa na pantai Takalar Tope Jawa niak mi ri dallekang na mata ta. Ri cini mi pintu antama na ta’tulisi Desa Tope Jawa.

Topic: leisures
The Coffee Bean & Tea Leaf ni bantuk ri Herbert Hyman wattuna ulang September 1963, anjari parallu na kantoroka ni inungan kopi ni panjari layanan mi. Herbert siagang Mona, bainena antu na buntingi wattuna 1966, wattu na lampa mae bulan madu ri Swedia na buntuluki kopi bajika. Anne mi anjari tekamma kulle na bawa , na pallu, siagang na balukkang anne kopi bajika ri Los Angeles, na cuba mi bukak tampak The Coffe Bean nomorok sekre ri taung 1968 ri lingkunganna Brentwood, Los Angeles. Anne inovasi na pareka iya mi antu nabalukkan ngaseng biji kopinga siagang na poeang taua kana battu kamae na alle anne kopinga, na sare poeng pangalli na cinik ciniki biji koping na antu lekba ka mo na pallu siagang na cuba rong sabalunna na balli.

Topic: food & beverages
Kemenangan na Yusuf bin Tasyfin battu mae ri Kastilia anne berhaselek ni na ganjal wattu aa, na panjari kejatuhan na Andalusia kulle ni tunda sanggeng na sekian pulo dekade. Andalusia kulle attahang siagang mae sisekre podeng ri rawa na bendera Murabithun lekba na riolok tak ratasak ki anjari taifa – taifa atoka kerajaan kerajaan caddi antu tena na bawang as sibakji ja mingka na libatkangi tau battu ri utara anjari pendukung masing masing pihak. Na cini jasa na anne, harusna Yusuf bin Tasyfin kulle tong ni puja, mingka tena ni issengi ngapa na kulle sosok na anne terkesan asingi ri paklangerang na tau Indonesia antu ji na isseng Al Fatih siagang Al Ayyubi, padahal Ibnu Tasyfin peran na todong tena na kalah penting lalang sejarah. 

Topic: religion
Lekbaki anne niak pakgaukang olahraga ni gallarak ri kampongna Tuti. Punna karueng mi natalipongmi Tira sijanji mange ciccinik pertandingang bulutangkis ri GOR ampikna pabaluk satea. Punna battui ri tampak pertandinganga, musti appoto rolo’ anjo ruayya sollanna niak pau’ranginna bedek. Sipakrua tongi makka’-makkalak, najo’jok kemae la ammeta. Anne wattunna ciccinik, niak buru’ne battui erok si isseng. Nakuai anjo buru’nea, nyamang dudu kucinik bateta ciccinik, kamma tau ngai dudu bulutangkis. Njari nakuai Tuti ka memang riolo ji na kungai dudu bulutangkis nasabak manggeku nangai nakioka punna niak pertandingang bulutangkis ri telepisia. Battu kinjomi nakke kungai todo’ apalagi anne memang bulutangkisna Indonesia jago-jagonngasengi towwa njari parallu memang nisare dukungang, parallu ningai sollanna pila’ sumangaki anjo atletka.

Topic: sports
Awalak na, nakke memang sannak kecewa ku mae ri website ka anjo, salah sekre na antu mi alasan na kah jai na tau tena na erok agang siagang tau battu ri Indonesia. Kulle kapang citra na tau Indonesia yaa ri Online Platform antu tena na bajik bajik dudu, isseng mi deh. Sanggeng na akhere nakke ku buntuluk ki profil na partner ku rinjo anjo wattua (iyaa caradde ki ak bahasa Jerman manna mamo bahasa na ammak na antu mi Bahasa Belanda). Iyaa kaleng kaleng na mendaftar ki mae ri website kah anjo barakkulle na isseng Kota Semarang. Ngapai beng? Kah ri anne kota ya mendiang kakek na partner ku nakke lekba mantang sallo. 

Topic: slice of life
Anganre allo siagang kanreang tamparanga anjari momen kabajikangka ri rampi'na jam jamayya. Ala riagangi paccinikanh baji'ka surabaya ri ka tinggianga. Sensasina anjo kulei digappa ri Maxone hotele' surabaya. Taua kullei anganre kanreang tamparanga assauna siagang nanikmati baj'na kota surabaya. Anne hotele'ka nia' menu buffetna ri kanreang a'tongko, kanreang utama, siagang pabissa bawa kullei rinikmati assauna. Harapangna anne hotelekka napatala' kanreang kullei anjari pelebur cappeka ri taua ri bari'basaka repo'mi siagang jama-jamana. Anne hotele'ka napatala' kanreang andalanna nia' doang tunu Jimbaran, juku' tunu ala India ripallu ritandori. Anne rua kandreanga ripallu langsungi ri dallekangna taua. Nia' tong menu tumisi' cumi bulo, rajungan lada le'leng siagang maraenga.

Topic: food & beverages
Ri bandarami anne Yusuf natayangi purinanna battua ri Semarang, mangei akjappa-jappa ri Mangkasarak nasabak niak bijangna erok pakbunting njari sikali mi. Naikna ri otona Yusuf, langsung tonji napau kakanna, Rita kua erokka nganre kapurung ri Aroma Luwu. Mange tommi konjo ri tampaka, ammasangi kapurung siagang perkedel batarak. Nakuai salloju ki kamase tala nganre kammayya anne, tala niak nibalukang ri Semarang, apparek paki kale-kalengta nampa susah tongi niboya bahangna. Niak kapang ruang mangkok napilakbusi Rita, lekbakna anjo akrokoki pole erok naerang moterek, tena mentodo’ beta nyamangi kapurungna aroma luwu, apakah tau asli Luwu apparek njari kantalak mentongi kasiakna. Maraeng tongi pole punna katte parek kale-kalengta, tena na singkamma.

Topic: culture & heritage
Bahasa gampang na battu ri srawung yah anjo mi ak kumpuluk kumpuluk, nongkrong siagang ngaseng atokah accarita siagang ngaseng. Masalah na tena na ngaseng taua punna kepribadian antu singkamma ya, niak na ngai srawung, biasa na ekstrovert. Niak tong na hindari, biasa na introvert. Okee singkat carita na, riolo nakke lekba ka ngontrak ri beberapa tampak, wattu na awalak awalak ku rintis ki karir ku, termasuk mi awalak ku berumah tangga. Mingka tekamma di’, ternyata hiruk pikuk na ngontrak memang tena na cocok siagang kehidupan pibadi ku siagang keluarga ku. Teai kah gengsi nah, mingka labbi mae ri arah hubungan siagang rampik ballak ka. 

Topic: slice of life
Carita legenda Maling kundang tena kulle ri kaluppai anne cerita rakyat ka battu ri Propinsi Sumatera Barat ka. Angngapa tena ri kaluppai, ka anne carita anak durhaka ri ammak na, na ri kutuk mi anjari batu ka na pa'risi nyawa na tau le'ba lassukangi ri linoa. Anne ammak na Malin kundang setengah mate mi na pakalompo sanggeng na anjari sukses ri kota na tau a, na tena ji na akui ammak na ri jai tau. Na dorong tongi sanggeng na mantung ammak na ri butta ya wattu na erok ri rakak. Anjo mi ri kutuk mi anjari batu Maling Kundang.

Topic: culture & heritage
Allo allo pakarammula baribbasak sanggeng na karueng katte ngaseng ni sibukkan siagang jaina erok ni jama. Niak wattu katte ni sakring nyamang siagang anne ngaseng kasibukan ni pareka. Mingka punna niak pabattala ulu ni jamang jamanga, mangngang tongki ni sakring. Biasa poeng ammalo ri nawang nawangku erok lari sinamperek battu mae kasibukanna nampa apparek anu kullea na pa bajik nawang nawanga. Cinik cinik pileng sala sekre na kulle anjari hiburan kulle ni pile punna mangngang ki / bosangki siagang jamang jamang ta. Apalagi kamma kamma anne jai mi nikana platform digital ni pake cinik cinik pileng gratis ato ni bayarak, jai mi janisikna pileng kulle ni cinik ammalo hape ta.

Topic: leisures
Biasa todong niak tanggapan kana anjo sahabat sejati yaa kulle na ungkapkan perasaan perasaan anjo mari lalanga, nampa kulle tena na ungkapkanga, kecuali lalang keadaan keadaan antu sessa yaa, punna iyaa battu ii mae na tolong. Ni bandingkan siagang hubungan pribadi, persahabatan ni anggap ka labbi dakke dari pada anjo ni isseng bawang ji taua, manna mamo lalang persahatan antu hubungan antar kenalan kulle niak tingkat intim na antu beda beda yaa. Mae ri sebagian tau, persahatan anjo siagang hubungan antar kenalanga kulle niak kontinum ka erok ka singkamma. Disiplin disiplin utama na pelajari persahabatanga antu mi sosiologi, antropologi, siagang zoologi.

Topic: slice of life
Anjo warkopna Daeng Sikki, allo-allona loe tau nampa sanging tau akkarena game. Apa kah niak wifi gratisna kinjo nampa lammoroki pole ballinna kopina njari konjo ngasengi akgompo taua. Punna bari’basak kijai ambangungmi anne Cano, mangeji nabissai rupanna nampa mange ri warkopna Daeng Sikki. Tena sallo, battu tassekre-sekremi agangna ngaseng, nampa akkarena mi anjo game bitcoin nga. Punna bajikmi cidong-cidongna, niakmo pole kopina, aiihh nakaluppaimi motereka. Biasa tangnga bangngipi nampa motereki. Mukona kamma mi intu issedek, bari’basak dudu battui nampa akkarenami game bitcoin siallo bujuruk, lekbakna anjo tangnga bangngi pi issedek na moterek mange ri ballakna. Allo allona kamma anjo.m dende tala naroba.

Topic: technology
Nakke ak bisnisik kulle niak mo 20 taung nampa nakke tena inji ku issengi jawaban na mae ri anjo pertanyaan nga i rate. Bisnis antu medan pelik antu lalang na sannak jai na medan tena yaa ni duga duga manna mamo tekama bajik na katte ni coba rencanakangi siagang ni pakarammula. Silalang na kulle ruampulo taung (20 tahun) nakke lekba mo ku alami anjo segala macam kegagalanga lalang na ku jalankan proyek atoka ku patattong unit bisnis atokah perusahaanberu. Punna ni jumlahkangi, kulle nilai kerugian na kulle ni pake ammalli beberapa properti ri kawasan Pondok Indah antu ukuran na lompoa. 

Topic: business
Tanda na battu ri Kabajikan siagang Kakodiang, barong mi antu simbol na kabajikan antu tugasak na nabasmi kejahatan antu ni simbolkan ri Rangda, Rangda anjo mi antu Ratu Leak atokah penganut ilmu kiri, punna tena na salah anjo rioilo lekba ka ni cerita ri pemandu wisata wattu ku minawang wisata sikolah mae ri Bali, tau anjo anjari pemamdu wisata untuk katte anjo riolo kulle memang todong iyaa tokoh adat, nakke ku kalupai mi, mingka si pakngurangan ku ri Bali antu niak Brahmana singkamma ri India siagang niak todong tokoh adat singkamma anjo bapak ka antu anjari pemandu wisata untuk kelasak ku anjo wattua, punna tena ku salah istilah na anjo bedande atoka pedande siangang pamangku atokah pemangku. 

Topic: culture & heritage
Riwattunnamo nabi Ibrahim antamami akkale toa, sikatoang bainenna, tulina tatti’do ilalang atinna nabi Ibrahim punna se’re waktu battu pakkio’na karaeng Allah ta’ala ambokoi anne lino, tantu taena assambungi perjuanganna. Sarenna nabi Ibrahim anjo waktua, sangkamma mami se’re poko’ karu lompo barobbosan, irawa taenamo aka’na, irate taenamo cu’la’na, tangngana akkalibombong tommi, nitayang mami panroronna. Sanggenna anjo waktua tuli nia’mi nacini’-cini’ nabi Ibrahim keadaanna sallang anne linoa sassang makkapu, sanggenna narekeng-rekeng kalenna nabi Ibrahim sanna’ kasi-asina, saba sangin niaki ri pikkiranna nabi Ibrahim keturunanna akan terputus, apa gunanna jai barang nipatambung punna taena ana’ anwarisi pusakana , iami saba’ ajjari pabbeserang ri bija pammanakanna.

Topic: religion
Ri olo nakke ammake ka Nokia X3 – 02 ri akhere na SMK ka, kah memang sallo mi lammah IC Bluetooth na kah memang anjo ji hape ku sekre sekre na tena kulle ni salai mae ri servis malah tambah panrak ji, sanggeng na akhere na LCD na blank puteh kamma anjo, bootlop ki. Almarhum bapak ku na punnai tau na isseng kulle servis, ni bawa mi mae ri iya, muda inji 25 kapang umuruk na. Wattu na ni bawa anjo ji bawang layar na Bootloop / blank screen , pas na moterek mati totalak mi haha. Ngapa na nakke ku issengi pas na hape na mati totalak mi? Anjo hapea na bawai sede bapak ku mae ri tau labbi na issenga, mingka lekba na ni bedah beru ni isseng anjo lalang na lekba mi ni kanibali, flexibel na tappu mi, LCD na sambei KW, mate tong mi, tena mo kulle ni pabajikki. 

Topic: technology
Ri Bantaeng niak sekre kanreang khasna tau ammantanga ri monconga, Uluere. Punna mangeki ri konjo daerayya, paralluki coba anjo kanreang nampa motereki. Arengna lame cobe’. Anne batena niparek battu ri lame2, nikalupasaki rolo’ nanpa nipallui sanggenna ti’no. Punna ti’no mi, alleki kaluku nampa niparuk. Anjo paruk kalukua campuruki surang lame-lame lekbaka ti’no. Sanggenna takrokok ngaseng anjo lame-lamea surang kaluku paru’. Untuk ladana, cobekki lada surang toma’, parallu disanggarak rolo’ nampa nicobek, sareangmi ce’la surang golla punna erokko. Assipak mamo punna nikanre bambang-bambangi ri monconga ka dingingi konjo. Apalagi punna passe-passei sikekdek ladana, nassanami assolong-solong songoknu. Batena apparek todo’ tenaja na susah, libaji nampa sikekdekji niparallu bahang.

Topic: culture & heritage
Bari’basak dudu kijai, gekgerekmi Rudi ri kamarakna. Lekbakmi jeknek, ammakeang, nampa asuluk battu ri kamarakna ammake baju lekleng siagang saluarak kebo’. Mange cidong ri dapuruk apparek kopi. Akkutaknangi dato’na la aklampa kemae ri bari’basaka dudu. Nakuai eroki mange ri BLK (Balai Latihan Kerja) nasabak niak bedek pelatihang anjari Barista. Ri cakdi dudu kijai Rudi erok mentongmi anjari Barista, ka nangai dudu angnginung kopi, njari nangai tongi apparek kopi untuk tau maraeng nampa nakutaknang antekamma kasiakna. Nangai dudu pole apparek pariasi kopi tala lekbakkapi nicoba atau nibalukang. Njari dato’na napabe’bengi ji aklampa naondang kaerokanna. Sambil nipala’ doangang sollanna berhasilki salla’ anjari barista propesional, bermanfaatka ri loe tau maraeng. 

Topic: food & beverages
Akjappa-jappa ri dasarak tamparanga, atau biasa nasa’buk taua asselang. Anne jai nangai taua punna mangei liburang ri tamparanga, nasabak kullei accinik jai macangna juku tamparang. Niakji iyya pakakkasakna kullea ngalle oksigen. Mingka punna tala biasaki, atau nampai paki sikali la cobai, bajij punna appilajarakki rolo’ manna sikekdek nasabak pasti panikki punna niak maki rawa, apalagi punna niak nicinik juku lompo. Maraengi punna anu biasa maki, nassami rannui nyawayya. Mingka anne tala bajik tongi punna tau tala issenga a’lange-lange. Ka tala la na issengi apa la nagaukang konjo njari bajik punna ammileiki olahraga maraenga nasabak loe tongi resikona punna asselangki lalang ri dasarakna tamparanga. Kecuali punna amangji ngaseng pakakkasakna siagang tenaja na tallang dudu, kicobami.

Topic: sports
Cara jamanna anjo mesin sassayya, cara se're na ri tindis ki tombol operasi punna erokki sassai riolo. Aturu' mi erok siapa menit ri sassa, sikamma 10 menit, 15 menit ato 20 menit. Le'ba ri aturu', na je'ne na jai mi antama ri mesin sassa na, pantama mi poe sabun na siagang pengharung bajua ri tampa' na ri mesin sassa ya. Nampa tindis mi tombol on na. Le'ba na ta' sassa bajua, je'ne na la'busu tommi antama mi je'ne beru na erok a'bilasa. Le'ba na a'bilasa na pakalotoro' mi bajua anjo mesin sassaya. Le' ba kalotoro, kullemi ri pasulu nampa ri panging sike'de sanggeng na kalotoro tojeng.

Topic: technology
Ri pulau jawa anjo sanna terkenal na senjata Keris ka. Anjo keris ka sikammai parang la'bu bentuk na tapi niak jai ukiran na ri keris na. Anne keris ki jai tongi tau rioloanga na pake erok na lawang bangsa penjajah ya riolo wattu na na kuasai Indonesia. Keris poe jai macam-macam na ta'gantung battu ti daerah kamae i. Tapi kamma-kamma anne jarang mi niak tau na pake keris ka. Ka jai mi na pae anjari pajangangi na pake tommi anjari barang pusaka. Tena tong Keris ri panjari media na setang/jin na tampa ki mantang. Ka anne keris ka mentong jai na boli sejarah battu ri jamang rioloa.

Topic: culture & heritage
Gangang anjari salah sekre kanreang loe kabajikanna untuk kalea. Nasabak loe kabajikanna, nisuroki sanging nganre gangang allo-allo. Loeji jenisna gangang kullea niparek, kasikna nyamang siagang lammorokji bahanna. Salah sekre gangang nyamanga iareka paria atau pare, manna pai’ki mingka loe manfaatna. Lalangna anjo parea niak kandungang bajik kulle niguppa. Nabaliki panaung kalenta, napanaungi golla lalang kalea, nakurangi kolesterol, loe nutrisina, kulle naobati kanker, na ewai inflamasi siagang najagai kagassinganna doke’ta. Pare manna nipallu biasa siagang ce’la nyamang tonji. Polong ruai rolo’ parea nampa pelaki bijinna, sareangi ce’la, paccalaki sollanna assuluk pai’na, lekbak anjo bissai ri jeknek. Pallumi pareta siagang jeknek nitambai sikekdek ce’la sanggenna ti’no. Parallui niperhatikang sollanna tena na lu’mu dudu.

Topic: food & beverages
Punna katte antu biasa yaa olahraga mae ri tampak gym atokah studio yoga, kulle tena mo ni asing siagang istilah na gym ball. Alat olahraga anne paling bajika anne gampang ji ni pake. Bola olahraga anne tersedia lalang jai ukuran. Bola gym anne sannak bermanfaat na mae ri kesehatan ta. Bola latihan anne ni issengi todong siagang istilah swiss ball, physio ball, stability ball. Awalak na, anne bola ni kembangkan ri taung 1963 ri Aquilino Cosani anjari alat bantu terapi fisik ri seluruh na Eropa. Ri tauang 1980 an , niak jai ahli terapi fisik Amerika pakarammula tertarik siagang anne alat olahraga yaa. Anjo mi kemudian na parek anne bola olahraga ya terkenal mae ri seluruh negara. 

Topic: sports
Angguppa sawalak lompo iareka salah sekre nakeroki iya ngaseng tau. Mingka anjo nikuayya bisnis tena la sanging sawalak taua, niak tong wattuna kullei rugi. Mingka punna rugi bisnista, teaki langsung dodongi. Memang iyya naparek pakrisik nyawaki apalagi punna niu’rangi kua jaimi modalak nipasuluk. Mingka la nikurami ka rugi taniaji akhirna linoa. Punna niak kondisi kamma anne parallu ki pabajiki manajemen doekta, ka punna nikasiakmi rugia, manna doek sibilangngang sakbu nikatutui ji. Nampa tea laloki gengsi appalak bantuang, sollanna jai tau kulle baliki, sareangki pantamakkang sollanna kulleki ambangung issedek, bajiki bisnista njari punna toa maki salla, niakji kitayang-tayang. Nampa kirobai ngaseng apa parallu nipabajiki, bokoi apa passabakkang parek rugiki, sollanna kullei pila’ maju salla’ bisnista.

Topic: business
Punna kamma kamma anne nakke ku sakring Frozen Food lagi naik baik na. Kah taua todong jai ri ballak na jari jai erok ak pallu pallu. Mingka erok na pallu pallu antu sederhana sederhana yaa ji antu mi kapang na jai tau labbi na pile malli forzen food. Apalagi punna frozen food labbi tahan sallo dari pada malli kanre jari yaa mo. Punna erok ni pakarammula bisnis frozen food katte parallu ni pikkirik beberapa hal rodong, misal na suplier na frozen food ka battu kamae. Harusuk ki ni boya antu lekba ka mo lisensi barak anjo tau mallia poeng percaya siagang produk na. Nampa jenisik kanrena frozen food apa erok ni balukkang, daging kah, ganggang kah, atokah maraenga. 

Topic: business
Mae ri persiapan susuru binanga, Barkah menilai tergantung materi niaka erok na sareang. Mingka menurutna biasa na susur binanga parallu na utamakan ni gaukang anciniki kondisi cuaca. Punna na lakukan ri musim bosi parallu sannak na perhatikan siagang ati-ati ancinik cuaca terutama ri cappak. Sabak banjir tena simata kajadian ri bagian tanga siagang biring, Manna kamma anjo ri bagian tangnga siagang rawah tena na bosi, mingka poeng kulle terjadi banjiri punna bosi tinggi siagang membahayakan kulle na lakukan simata tau niaka usia tiknok paling tena niak ilmu dasarna, kanangna. Jari punna allakukang olahraga susur binanga anne kulle ni sare kasalamatan sabak iangaseng lekbak na persiapkan secara matang.

Topic: sports
Garantung / Garattung. Alat musik anne ni parek battu ri wilahan kayu, antu ni gantung ri rate na kotak resonator anjari tampak ni bolik na sakrang, ni mainkangi antu dengan cara ni tette tette 5 bilah nada ammake 2 (rua) stik kayu. Anjo wilahan na ngaseng kayu na tena na singkamma ukuran antu na parek perbedaan bunyi na nada na. Alat musik anne riolo ni pake lalang rangkaian na musik uning uningan, antu mi sekre acara khusus kulle ni sembah anjo Karaeng Puang ta. Mingka niak todong wattu na ni pake ri beberapa acara tertentu aa, singkamma pesta ak buntingan nga siagang ka mataeng, misal na. 

Topic: culture & heritage
Punna mangeki ri Bira, Bulukumba, niak sekre tampak sanna’ bajikna punna eroki akbangngi. Ammaniji battu ri tamparang Bira, niak kapang 5 meterek punna akjappa bangkengki. Anne tampaka luaraki, loe kamarakna nampa sanging AC, katinroangna nomorok sekre ngaseng, pas ri dallekanna kamarak kusewayya, niak ko’lang pangngainna anak-anaka nasabak tenaja na tallang dudu jeknekna. Niak dapur umumna kulle nipake appallu kanre, apparek kopi siagang teh, niak todo’ pole pattunuang juku’na njari tenamo ki sessa angngerang battu ri ballak. Tampakna tangkasak, WC na lakbi-lakbi tangkasakna, jeknekna assolong bajikji, sombereki pole iya ngaseng anjamayya konjo, punna bangngi loe lampu-lampu cakdina a’rinra ri ampikna kamaraka. Paling bajikna pole lammorokji ballinna sekre kamarak. Pokokna sanna bajikna anne tampaka.

Topic: leisures
Sitti sallomi akbaluk baruasa’, mingka nampanna anne jai dudu tau ammalli. Passabakkangna ka anakna, Salma naerangi anjo baruasaka mange ri kantorokna, nakanrei agangna ngaseng, nampa sanna’ nangaina. Jai tau erok niparekkang baruasa’, njari anne Salma natulisikmi nai erok, siagang sikura nakeroki. Wattunna naerang moterek anjo catatanga, rannuna ammakna dende. Biasa anjo lalang siallo, tallum pulo ji sanggenna limam pulo baruasa’ naparek, inne iyya niak mi kapang ruam bilangngang tau appesang. Anjomi towwa yang penting erokki, manna apa kulleji nibalukkang, manna ri ballak jaki, kulle jaki akboya doek, anjo ji paling pokok erokki atau tena. Kamma mi anne Sitti, pila’ sallo pila’ jai tingi tau angngai baruasa’na. Lekbaki pole tena natarima tau appesang nasabak mangnganggi apparek.

Topic: business
Manna masagala injo gantala na sanna okalana niguppa. Mingka niaja nibalukang, ri Mangkasarak nia, na punna loea rate ri Jeneponto, butta kalassukanna jarangan bede. Punna i katte tu angngai accoba kanre-kanrean beru, mannasa innemi gantalaka cocok kicoba, apa pi pole punna mae ki ri butta Mangkasarak. Makasekre ka inne masagala memang niguppa na kinne tongji ri buttayya nia. Maka rua na inne nia kasia' aslina dagenga ka nipalluii naik na tena rampana maraeng na cekla tonji. Na maka tallua, bede na kana taua, inne gantala ka jarangan ajjari tongi pakballe apa pi pole punna tu nia bokkana, libai na papia. 

Topic: food & beverages
Istilah na anjo Arung Jeram battu ri kana kana White water Raftinh atokah Rafting antu lalang terjemahan bebasak lalang bahasa inggris arti na naarungi sungai na pake perahu antu na andalkan kemampuan mendayung ta. Anjari internasional Rafting Federation (IRF), Anjo pengertian na Rafting atokah arung jeram anjari “Sekre aktifitas tau lalang na naarungi sungai antu ni andalkan keterampilan siagang kekuatan fisik na barak kulle na dayung anjo perahu antu berbahan lunak secara umum ni terima anjari sekre kegiatan sosial, komersil siagang olahraga”. Manna mamo ri awalak na perkembangan na ri Indonesia istilah na Rafting na punnai beberapa penyebutan mingka lalang standar kompetensi anne terminologi ji. 

Topic: sports
Sebagian battu ri anjo menu menua sumpaeng lekba mo nakke ku pacinikang mae ri atasan atasan ku antu warga negara asing nga, Soto Betawi, Jengkol, siagang Tape Uli antu mi kuliner na ngai iyaa ngaseng. Kuliner na betawi tena na lappasak battu sejarah kuliner tionghoa jari sebagian singkamma kamma ji pallu pallu na kanre kanrean peranakan singkamma Pindang Bandeng siagan Soto Betawi. Beberapa kuliner betawi todong beru pi nakke ku coba sikali singkamma anjo Gabus Pucung wattu na potluck ni bawa ri agang ku antu asli bekasi siagang Sayur Babanci ri acara na haul abik (kakek) ku riolo. Nakke tena ku pantamai jengkol ri anne daftar ka kah nakke tena ku ngai siagang tena kulle ku kanre punna ku cobai kanre.

Topic: culture & heritage
Iangaseng mahasiswa beru ri kampus UIN Alauddin Mangkasarak ni wajibkan mae ri setiap mahasiswa untuk ampinawang program CBT, anne program CBT  iamiantu pembentukan karakter siagang berlandaskan kegiatan keagamaan. Pelaksanaan CBT iareka Character Building Treaning battuanna untuk ampakasekre tujuan visi siagang misi mae ri sekrea mahasiswa lalang anjaling passi-anakkang antara jurusan, antar fakultas lalang lingkungan UIN Alauddin Mangkasarak. supaya tena niak terjadi passibakjiang mae ri parangna mahasiswa, bajik lalang lingkungan kalengna iareka pantarangang. Anne kegiatangna berlangsung salama 40 allo siagang sikuntung materi untuk angguppa jati kalengna. Utamana untuk relasi kalengna mae ri kalengna, relasi kalengna mae ri parang na tau, lingkungan siagang tau toa na iareka tuhanna.



Topic: religion
Punna carita tawwa passala hotel iareka pammantangan sinampeka loei defenisi kulle nipake. Na punna injo ri kamus lompona bahasa Indonesia iyya, hotel iami injo sekre gedung loe kamarakna na nipassewang la ni pakbangi iareka ni pangnganrei ri tau injo niake lalang mange mangeanna. Kulle tongi nikungi injo hotelka pammantangan tassinampe injo diparutusu secara komersial na kulle nisewa na nipake akbangi iareka angnganre ri tuniaka ri lampa lampanna. Punna ero ni isseng bajik baika pole, na inne hotelka loe rupa rupanna, kamma kulle nicini battu ri lokasina, batena niparutusu, tujuanna, na bintangna. Inne mi assare passisala sekre hotel na hotel maraenga. 

Topic: leisures
Nitarawammi manngena I Kukang mingka taena nisarei misang. Naia ri wattu matenamo manggena ammantammi I Kukang siagang amma’na. Naiaji jama-jamanna ammakna iamintu akdengkangi asena taua nampa nisare tommi tapunna, ia tommi anjo nirekeng sangkama gajina akdengka. Naiami anjo tapua napallu, ia tommi nakanre, ia tonuni sallang nabuburangi I Kukang. Tanikana-kanami pa’risikna katallassanna 1 Kukang siagang amma’na, tenamo pakrisang i rateanna napisakringi. I Kukang tammakemi baju, tammakemi saluara’, tattapperekmi punna tinroi, battuang kana a’bonjeng-bonjeng mami. Ammakna aklipak kae-kae tamakbaju ka taena memang todong bajunna. Naia ballak-ballak pammantanganna runtung-runtung tommi, apaji naklettekmo mange ri sekrea kali’bong ri sekrea batu lompo. Naanjo babanna kalikbong batua taena nammake pakkekbuk.

Topic: religion
Sebenar na anjama niak kelebihan siagang kekurangan na, yahh seimbang ji lahh. Sebenar na anjama ri kantorok antu panno yaa AC todong tena na bajik mae ri kesehatan na kaleng ta. Katte ni sarankan kulle suluk battu ri ruangan ber AC kira kira 15 menit ni hirup ki udara segar ka. Bahkan todong punna katte sanging mempo jaki ni cinik ciniki layar monitor na komputer ka todong tena na bajik mae ri keseharan na matang ta siagang kallong ta. Ngapa kamma anjo? Kah punna katte narrusuk ni cinik ki layarak komputer ka apalagi punna sallo dudu (8 jam), anjo otomatis na parek ki kaleng ta mangngang nampa matang ta anjari rabun bella ii. 

Topic: business
Mila nakiok tojeki Santi punna tettek sampulomi, nakioki mange akjappa-jappa ri mol ka, nasabak lekbakmi appallu-pallu Santi ri ballakna, pala’ kanami ri tau toana aklampa siagang Mila. Battuna ri mol ka, sekreji tampak namangei, iareka Gramedia. Mila siagang Santi memang nangai dudu ammaca bo’bo’, bulang-bulangi ammalli bo’bo’ manna tassekre. Mila ammalli bo’bo rua, Santi sekreji naballi ka lekbakmi isse’ ammalli bo’bo’ minggu laloa. Lekbakna nabayarak ri kasir, mangemi ammalli kanre-kanreang sambil akboya pammempoang. Niak tampak nangai loe kacidonganna ri dallekanna carefour, kinjo tommi accidong sambil ammaca bo’bo’ lekbaka naballi. Sipakrua mentongi mempo sanggena lakbusuk nabaca sekre bo’bo. Lekbakna anjo moterekmi issedek ri ballakna, ri ballakna todo’ punna tenaja najama, ammaca mi issedek anjo bo’bo tenapa lekbak nabaca.

Topic: leisures